open-index/open-wikipedia-markdown huggingface dataset:
חי-בר כרמל

**שְׁמוּרַת חַי-בָּר כַּרְמֶל** הוא מוסד זואולוגי מסוג חי בר שנוסד על ידי רשות שמורות הטבע במטרה להגן ולהשיב לטבע בעלי חיים שחיו בעבר בצפון ישראל. חי בר כרמל נמצא בהרי הכרמל בצפון ישראל, והוא המקביל בעל האקלים הים תיכוני של חי בר יטבתה שבערבה.

בשנת 1973 החלו לגדר שטח שמורה לחי בר כרמל באגן נחל גלים. שמורת חי-בר כרמל משתרעת על שטח של כ-6,000 דונם. מחי-בר כרמל שוחררו לטבע היחמור הפרסי ואייל הכרמל שנעלמו מנוף הארץ.

מנהל המוסד הוא הזואולוג בן רוזנברג.

## היסטוריה
בשנת 1989 פרצה שריפת יער בכרמל שהייתה משרפות היער הגדולות ביותר בישראל. בשרפה עיקר הנזק נגרם למערכת האקולוגית. כ-3,000 דונם מהשטח השרוף היו שייכים לחי בר והשרפה שינתה את תמהיל הצמחים שגדלו באזור טרם השרפה ואת מיני המכרסמים שגדלים בו, והכחידה חלק ניכר מבעלי החיים ששכנו בחי בר. עדר איילי הכרמל שמנה חמישה פרטים נספה כולו בלהבות, עדר עזי הבר איבד 18 פרטים ובכך עוכבה השבתו לטבע, וכך גם עופות ששהו בכלובים מצאו בה את מותם. בנוסף נפגעו גם כל הזוחלים האיטיים כמו צבים שלא הספיקו להימלט. החום הרב אפה חלק מהחרסית באדמה והפך אותה לחרס, אשר מונע את חלחול המים באדמה ומשנה את משק המים והמינרלים.

בשנת 2010 התרחשה שריפה נוספת המכונה אסון הכרמל, בה נשרפו כ-25 קמ"ר (25,000 דונם) בהר הכרמל. הנזק לחי-בר היה אדיר, כשהשמורה כולה נשרפה וכל המתקנים בה עלו באש. בעלי החיים שבחי-בר שוחררו, כדי שיוכלו להימלט, ומאוחר יותר פונו וניצלו.

## מינים בחי-בר כרמל
* סלמנדה מצויה - הדו חיי היחיד בחי בר.
* צבי ארץ-ישראלי - הפרטים המוחזקים בחי-בר כרמל הם צבאים שנמצאו אצל אזרחים שהחזיקו בהם בניגוד לחוק. הצבי הארץ-ישראלי הוא בעל חיים שעתידו בסכנה ויש לפעול כדי שישרוד. הפרטים מהחי-בר מושבים לטבע בהדרגה, ואוכלוסיית הצבאים בארץ מוערכת, נכון ל-2024 בכ-3,000 פרטים המרוכזים בעיקר בגולן, בגליל, ובהרי יהודה.
*יחמור פרסי - היחמורים משוחררים לטבע מאז 1996. תחילה הועברו למכלאת אקלום בנחל כזיב, וכיום הם משוחררים גם בנחל שורק בהרי יהודה, בהר סאסא באזור המירון ואף בחרמון. במכלאה הם שוהים כחודש, ואז משוחררים אל השטח הטבעי שמסביב כשהם נושאים משדר ואפשר לעקוב אחריהם. שיעור אוכלוסיית היחמור הפרסי בישראל הוא כ-240 פריטים נכון לשנת 2019 (כ-200 פרטים הנמצאים בצפון הארץ וכ-40 באזור נחל שורק).
*עז הבר הכריתית - הפרטים הגדלים בחי-בר כרמל אינם מיועדים להשבה לטבע.
*כבש מופלון - הפרטים הגדלים בחי-בר כרמל אינם מיועדים להשבה לטבע.
*אייל הכרמל - אייל הכרמל שוחרר בהצלחה בהר חורשן ורמת הנדיב בכרמל, התפשט גם לאזור מישור הכרמל.
*נשר מקראי - הנשר חי בישראל אך נמצא בסכנת הכחדה ולכן הוחלט להקים גרעין רבייה בשביל הנשרים.
*עיטם לבן-זנב - העיטם חי בישראל אך מצא את עצמו בסכנת הכחדה ולכן הוקם גרעין רבייה בשביל העיטם.

## ראו גם
*בעלי חיים שנעלמו מארץ ישראל
*:קטגוריה:עופות שחדלו לקנן בישראל
*:קטגוריה:בעלי חיים בסכנת היעלמות מארץ ישראל
*בעלי חיים המושבים לנוף הארץ
*שמורת טבע
*השבת בעלי חיים לטבע

## לקריאה נוספת
* שאול ובר, **החי בר בכרמל - החזון שהפך למציאות**, הוצאת רשות הטבע והגנים, 2019.
* מבצע קיפוד, העונה השלישית צולמה שם.

## קישורים חיצוניים

* 
* 
* חי בר כרמל באתר סנונית
* חי בר כרמל באתר zooinstitutes.com

## הערות שוליים

קטגוריה:הכרמל: שמורות טבע
קטגוריה:הכרמל
ג'או בוגזה

**ג'או בוגזה** (ברומנית: **Geo Bogza**; 6 בפברואר 1908 - 14 בספטמבר 1993) היה עיתונאי, עורך, משורר וממייסדי סוגת הרפורטז'ה הספרותית ברומנית.

## חייו
ג'או נולד בכפר **בלז'וי** (Blejoi), באזור פלוישט, ברומניה, כבנו של אלכסנדרו בוגזה ואח צעיר של אלכסנדרו בוגזה (מוזיקאי ופילוסוף רומני) ואח מבוגר יותר של ניקולאה בוגזה, ששינה בהמשך שמו לראדו טודוראן.

ג'או בוגזה למד בבית הספר היסודי בפלוישט מ-1915 עד 1919. בהמשך למד בבית הספר הימי בגאלאץ ובקונסטנצה עד שנת 1925. ב-1926 התיישב ב**בושטנאר**, בעמק הפרחובה וכבר ב-1928 ניהל וערך את כתב העת **Urmuz** (אורמוז). בין השנים 1929 - 1933 כתב בכמה מכתבי העת של התקופה וביניהם Vremea (העת), Cuvîntul liber (המילה החופשית), Unu (אחד), Bilete de papagal (כרטיסים של תוכי) ו-Azi (היום). בתקופה זו הופיעו שני כרכי שירה שלו, **Jurnal de sex ** (יומן סקס) ב-1929 ו-**Poemul invectivă** (פואמה פוגענית). חלק משיריו, בעלי התוכן הפרובוקטיבי, גררו האשמה בפורנוגרפיה וכמה מעצרים עד לזיכויו בבית המשפט.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סופרים רומנים
קטגוריה:משוררים רומנים
קטגוריה:עיתונאים רומנים
קטגוריה:כתבים צבאיים
קטגוריה:עורכי עיתונים רומנים
קטגוריה:רומנים שנולדו ב-1908
קטגוריה:רומנים שנפטרו ב-1993
יוזף-הקטור פיוקו

250px|ממוזער|שמאל|יוזף-הקטור פיוקו בעטיפת תקליטור מיצירותיו
**יוזף-הקטור פיוקו (Joseph Hector Fiocco**, 20 בינואר 1703 - 21 ביוני 1741) היה מלחין בלגי ממוצא איטלקי.

אביו, **פייטרו אנטוניו פיוקו** (1654–1714), היה מלחין איטלקי בתקופת הברוק שהוזמן לכהן כמנצח מקהלת קתדרלה נוטרדם בבריסל. הוא העניק ליוסף-הקטור את החינוך המוזיקלי.

הוא התמנה למנצח ומנהל המוזיקה בקתדרלת אנטוורפן ובשנת 1837 התמנה למנהל המוזיקלי בקתדרלה הגדולה על שם מיכאל הקדוש בבריסל.

הוא חיבר יצירות דתיות מתוכן ידועה ומבוצעת עד היום ה"מיסה סולמניס" וכן קטעים קצרים להרפסיקורד וכינור.

הקטע המפורסם ביותר של פיוקו הוא "אלגרו" לכינור ופסנתר. הוא משמש קטע חובה לכנרים מתחילים אם כי גם כנרים ידועים כיצחק פרלמן ויהודי מנוחין מבצעים זאת בקצב מהיר יותר ובצליל מדויק. יש גם עיבודים לחליל ופסנתר, חליל וגיטרה, תזמורת כלי קשת ועוד.

## קישורים חיצוניים

קטגוריה:מלחינים בלגים
קטגוריה:מלחינים מתקופת הבארוק
קטגוריה:ילידי 1703
קטגוריה:נפטרים ב-1741
יחסי ישראל–פלאו

[ממוזער|250px|שגרירת פלאו אילנה סייד נפגשת עם נשיא ישראל [יצחק הרצוג, 2022]]
**יחסי ישראל–פלאו** הם היחסים הדיפלומטיים הרשמיים שמתקיימים בין מדינת ישראל לבין רפובליקת פלאו.

ישראל הייתה המדינה הראשונה שלא מהאוקיינוס השקט שהצהירה על הכרתה בפלאו בעת קבלת עצמאותה בשנת 1994. ישראל מחזיקה קונסוליית כבוד בעיר קורור.

## היסטוריה
שתי המדינות מיודדות במיוחד. רפובליקת פלאו מביעה תמיכה עקבית במדינת ישראל ובמדיניותה ומצביעה באו"ם לצידה. ישראל שולחת למדינה סיוע רפואי קבוע, בעיקר בתחום רפואת העיניים, ומדריכה את רופאיה בתחום תפעול מערכות רנטגן.
משרד החוץ הישראלי שלח משלחות של מומחי חקלאות ודיג לפלאו כדי לסייע בהכשרת האוכלוסייה המקומית. ישראל תמכה בקבלת פלאו לארגון האומות המאוחדות, וכן סייעה כלכלית למדינה הצעירה לאורך השנים.

החל משנת 2006 לפלאו יש שיתוף פעולה ברמה גבוהה עם ישראל בהצבעות באו"ם.

ב-28 ביוני 2006 הגיע נשיא פלאו תומאס רמנגסאו לביקור בישראל, יחד עם רעייתו ובכירים נוספים מהרפובליקה. הנשיא ביקר במשכן הכנסת ונפגש עם ראש הממשלה, אהוד אולמרט, שרת החוץ, ציפי לבני, יושבת ראש הכנסת, דליה איציק, ועם חברי הכנסת, לאחר מכן נטע עץ בחורשת הנשיאים בירושלים. במהלך הביקור הביע תמיכה בלתי מסויגת בישראל והצהיר באומרו על יחסי ישראל–פלאו, "אנחנו החברים הכי טובים ואנחנו כאן כדי לחזור על הידידות הזו".

בדצמבר 2011 נחתם הסכם הדדי בין ישראל לפלאו המבטל את הצורך בוויזה בכניסת אזרחים מאחת לשנייה.

ב-29 בנובמבר 2012 הייתה פלאו בין 9 המדינות שהצביעו נגד שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה באו"ם (החלטה 67/19 של העצרת הכללית של האו"ם).

ב-2 בדצמבר 2014, פלאו הייתה בין 4 המדינות היחידות (לצד ארצות הברית, קנדה ומיקרונזיה), אשר הצביעו נגד גינויה של ישראל באו"ם בעניין סירובה של ישראל להתפרק מנשק גרעיני ולהעמיד את מתקניה הגרעיניים לפיקוח של סבא"א (הסוכנות הבינלאומית לאנרגיה אטומית).

בדצמבר 2017, פלאו הייתה בין 9 המדינות שהצביעו נגד הצעה שאומצה על ידי העצרת הכללית של האו"ם בגנות הכרת ארצות הברית בירושלים כבירת ישראל.

באוקטובר 2022 הגישה שגרירת פלאו אילנה סייד, שגרירת פלאו באו"ם והשגרירה הראשונה לישראל, את כתב האמנתה לנשיא ישראל יצחק הרצוג.

## ראו גם
* יחסי איי מרשל–ישראל
* יחסי ישראל–מיקרונזיה
* יחסי ישראל–נאורו

## קישורים חיצוניים

* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
האימפריה האויגורית

**האימפריה האויגורית** הוקמה במהלך המאות ה-8 וה-9 לספירה באזור צפון סין של היום, בהנהגתו של העם האויגורי.

## העם האויגורי

האויגורים הם עם עתיק יומין ממוצא טורקי, אשר שוכן באזור צפון מערב סין מזה מאות רבות, החל כנראה מהמאה ה-4 לספירה. בניגוד לעמים נוודים אחרים, כדוגמת המונגולים לפני ג'ינגיס חאן, האויגורים הושפעו רבות מהתרבות החקלאית העשירה של צפון סין, דבר שהעלה את כוחם וחשיבותם.

## האימפריה האויגורית

במהלך המאה ה-9 לספירה, כ–400 שנה טרם עלייתו לשלטון של ג'ינגיס חאן, הקימו האויגורים אימפריה נרחבת באזור צפון סין, שהייתה בשעתה אחת הגדולות באזור. אחת ההשפעות של התרבות הסינית על האויגורים הייתה מבחינה דתית – כאשר בראשיתם האמינו האויגורים באחת מהדתות הסיניות הדומות, טרם גיבוש הבודהיזם המודרני. עם זאת, במהלך המאה ה-9 ואילך, החלו רבים מהאויגורים להאמין בנצרות, בגרסתה האשורית המוקדמת, ובכלל זאת אימצו לעצמם את הכתב הארמי. אף כי לאחר התמוטטות האימפריה שלהם, במהלך המאה ה-12, התאסלמו חלקים גדולים מהאויגורים, הכתב הארמי עוד נשאר בשימושם. במהלך כיבושיו של ג'ינגיס חאן במאה ה-13, הסתפחו האויגורים לאימפריה המונגולית, אף שלא איבדו לחלוטין את זהותם הנפרדת, אשר במידה רבה שרירה וקיימת עד ימינו אנו. בין ההשפעות הגדולות של האויגורים על המונגולים ניתן לציין את הכתב הארמי – אשר אומץ על ידי ג'ינגיס חאן ככתב הרשמי המונגולי, ובמהלך השנים נודע ככתב המונגולי. כמו כן, המונגולים אימצו מנגנונים מנהליים רבים מהאויגורים, אשר נבעו הן מניסיונם בניהול אימפריה בעבר, והן מההשפעה הסינית עליהם. מנגנונים אלו שימשו ברחבי האימפריה המונגולית בהצלחה רבה, ותרמו רבות ליציבותה ולמהירות התפשטותה.

## ראו גם
* אויגורים

## קישורים חיצוניים

אויגורית
קטגוריה:עמים, שבטים ומדינות בימי הביניים
קטגוריה:מדינות טורקיות לשעבר
קטגוריה:סין: היסטוריה
קטגוריה:מדינות לשעבר באסיה
אויגורית
קוננה

**קוננה** הוא אחד מ-13 המחוזות בנמיביה, הקרוי על שמו של נהר הקוננה. הוא בלתי מפותח יחסית לשאר נמיביה, וזאת בגלל תוואי השטח ההררי והבלתי נגיש וכן מפני שיובש הקרקע מקשה על החקלאות במחוז. עיר הבירה של המחוז היא העיר אופובו.

קצהו המערבי של המחוז הוא האוקיינוס האטלנטי; בצפון ובמזרח הוא גובל במחוזות האנגוליים נמיבה וקוננה (בהתאמה); בצפון-מזרח הוא גובל במחוזות הנמיביים אומוסטי, אושנה ואושיקוטו; במזרח הוא גובל באוצ'וזונדג'ופה ובדרום במחוז ארונגו.

למחוז קוננה 6 מחוזות בחירה: אפופה, אופובו, אוצ'ו, סספונטיין, קמנג'ב וקהוריקסס.

[ימין|ממוזער|250px|מפלי אפופה הנוצרים על ידי נהר הקוננה בשטח הקאוקולנד סמוך לגבול עם [אנגולה]]

## דמוגרפיה

ע"פ מפקד האוכלוסין בנמיביה לשנת 2001 באתר העירייה, בקוננה יש 68,735 איש (34,237 נשים ו-34,487), כאשר שיעור הגידול השנתי הוא 1.9%, ושיעור הפריון השנתי עמד על 4.7 ילדים לאישה. היחס בין גברים לנשים בקוננה עומד על 100 גברים על 101 נשים. 

שטחה של קוננה הוא 115,293 קמ"ר, כאשר 25% מתושבי קוננה התגוררו בערים, והשאר, 75%, בכפרים; צפיפות האוכלוסייה היא 0.6 אנשים על כל קמ"ר. בחלוקה על פי גילים, 15% מהאוכלוסייה היא מתחת לגיל 5, 26% בני 5–14, 48% בני 15–59 ו-7% בני 60 ומעלה. 

בקוננה יש 12,489 משקי בית, עם שיעור של 5.7 אנשים לכל משק בית; בראש 40% ממשקי הבית עומדת אישה וב-60% ממשקי הבית עומד גבר. ברוב משקי הבית השפות המדוברות הן שפת ההררו (42%) ושפת הנאמה (36%). תנאי משק הבית היו: 73% מקבלים מים נקיים, 66% שאינם מחוברים למערכת הביוב, ל-22% היה חשמל לתאורה, ול-72% הייתה גישה לרדיו. 

שיעור התעסוקה של כוח העבודה (56% בני 15+) היה 77%, ומחוץ לכוח העבודה (37%) - 19% היו סטודנטים, 56% עקר/ות בית ו-25% בגמלאות וכו'. 

תוחלת החיים המשוערת בקרב גברים עמדה על 50 שנים, ואילו בקרב נשים על 57 שנים. שיעור התמותה בקרב תינוקות (על כל 1,000 תינוקות חיים) היה 49 תינוקות נקבות ו-61 תינוקות זכרים. אחוז היתומים מתחת לגיל 15, מהאב - 5%, מהאם- 2%, משני ההורים - 1%. 5% מהאוכלוסייה עם בעלי נכות, מתוכם 18% חרשים, 35% עיוורים, 16% עם נכות בדיבור, 18% עם נכות ביד, 27% עם נכות ברגל, ו-5% עם נכות נפשית.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נמיביה: מחוזות
רישאר גאסקה

**רישאר גאסקה** (בצרפתית: **Richard Gasquet**; נולד ב-18 ביוני 1986) הוא טניסאי צרפתי המתגורר בשווייץ. בשיאו דורג במקום השביעי בעולם (9 ביולי 2007) בדירוג סבב ה-ATP.

הישגי השיא של גאסקה הם זכייה בטורניר גרנד-סלאם, זוגות מעורבים באליפות צרפת הפתוחה (2004), עם בת ארצו טטיאנה גולובין, 3 פעמיים הגעה לשלב חצי הגמר, פעמיים באליפות וימבלדון (2007, 2015) ופעם אחת באליפות ארצות הברית הפתוחה (2013) וזכייה במדליית ארד מאולימפיאדת לונדון (2012) בטניס זוגות גברים ביחד עם ג'וליאן בנטו.

גאסקה זכה ב-13 טורנירים בסבב היחידים, וב-2 טורנירים בסבב הזוגות.

## ביוגרפיה
גאסקה נולד בבזייה בן יחיד להוריו. הוא החל לשחק טניס בגיל 4, בהדרכת אביו. את הקריירה המקצוענית שלו הוא החל בשנת 2002 בגיל 16.

בשנת 2002 זכה גאסקה בשני תוארי גראנד סלאם לנוער באליפות צרפת הפתוחה ובאליפות ארצות הברית הפתוחה והגיע לשלב חצי הגמר באליפות אוסטרליה הפתוחה.

## קישורים חיצוניים

* 

* 

קטגוריה:טניסאים צרפתים
קטגוריה:טניסאים באולימפיאדת לונדון (2012)
קטגוריה:זוכי מדליית ארד אולימפית מצרפת
קטגוריה:צרפתים שנולדו ב-1986
אלי רייטר

**אלי (אליעזר) רייטר** (נולד ב-27 במאי 1960) הוא תת-אלוף במילואים בצה"ל.

## ביוגרפיה
אלי (אליעזר) רייטר נולד וגדל בבאר שבע. הוא בנם של יהודית ואריה רייטר, שעלה לישראל מרומניה והיה לסמנכ"ל בבנק המזרחי וחבר המועצה הדתית בעיר.

רייטר הוא בוגר ישיבת בני עקיבא אהל שלמה. לאחר שנת לימודים בישיבת כרם ביבנה התגייס לצה"ל ושובץ בחיל השריון בחטיבה 500. עבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים. שימש במספר תפקידי פיקוד בחיל, ובהם מפקד פלוגה בחטיבה 500, ולחם במלחמת של"ג.

בהמשך, שימש כמפקד גדוד 433 "גור" בחטיבה 500, כמפקד חטיבה 640 וכמפקד חטיבה 401. לאחר מכן שימש כראש חטיבת תורה, הדרכה ואימונים במפקדת זרוע היבשה, וכמפקד קורס קציני שריון. בשנת 2004 מונה למפקד עוצבת געש בדרגת תא"ל. שירת כמפקד האוגדה במלחמת לבנון השנייה. בתפקידו האחרון בצה"ל שימש כראש חטיבת תורה והדרכה באגף המבצעים. בשנת 2011 השתחרר מצה"ל.

בפברואר 2015 מונה לראש מהלת מערכות אש מתקדמות בתעש מערכות. בפברואר 2016 מונה לממלא מקום מנהל חטיבת האש בחברה. מונה לתפקיד סמנכ"ל תעש ומנהל חטיבת האש בחברה.

## קישורים חיצוניים
* 
* 

## הערות שוליים

קטגוריה:תתי-אלופים בצה"ל
קטגוריה:מפקדי עוצבת געש
קטגוריה:מפקדי חטיבה 401
קטגוריה:ראשי חטיבת תורה והדרכה
קטגוריה:בוגרי ישיבת אהל שלמה
קטגוריה:בוגרי ישיבת כרם ביבנה
קטגוריה:בוגרי אוניברסיטת בר-אילן
קטגוריה:אישים ממוצא יהודי-רומני
קטגוריה:מפקדי אוגדות במלחמת לבנון השנייה
קטגוריה:ישראלים שנולדו ב-1960
WC and the Maad Circle

WC and the Maad Circle היו להקת היפ הופ מלוס אנג'לס, קליפורניה. הלהקה כללה את הראפרים WC, קוליו, Sir Jinx ו-DJ Crazy Toones.

לאחר התפרקות להקת Low Profile, הראפר WC ייסד את הלהקה ושחרר יחד עם הלהקה שני אלבומים: "Ain't a Damn Thang" ב-1991 ו-"'Curb Servin" ב-1995. בשני האלבומים היה אפשר להבחין בסינגלים הפופולרים: "Dress Code", "West Up!" ו-"The One".
 
WC עזב את הלהקה וייסד את הסופרגרופ Westside Connection עם חבריו מאק 10 ו-אייס קיוב.
WC ו-Crazy Toones עדיין עובדים יחד בלייבל של אייס קיוב Lench Mob Records.

## דיסקוגרפיה
### אלבומים
* 1991 - Ain't a Damn Thang Changed
* 1995 - 'Curb Servin

### סינגלים

## קישורים חיצוניים

קטגוריה:ראפרים אמריקאים
קטגוריה:להקות היפ הופ אמריקאיות
קטגוריה:לוס אנג'לס: להקות
קטגוריה:להקות שהוקמו בשנת 1990
קטגוריה:להקות שהתפרקו בשנת 1996
האנציקלופדיה של הגטאות

[250px|ממוזער|שמאל|[גטו לבוב, אפריל 1942]]
**האנציקלופדיה של הגטאות** (באנגלית: **The Yad Vashem Encyclopedia of the Ghettos During the Holocaust**) היא אנציקלופדיה מאת המכון הבינלאומי לחקר השואה ביד ושם בראשות דן מכמן, המהווה פרסום מתמשך של מחקר אודות כל הגטאות היהודיים שהתקיימו במהלך השואה. האנציקלופדיה ראתה אור לראשונה באנגלית בעריכת גיא מירון ושלומית שולחני בשני כרכים בשנת 2009 בתמיכת ועידת התביעות והכילה 1,100 ערכים. ביום הזיכרון הבינלאומי לשואה, 27 בינואר 2013 הושקה האנציקלופדיה בעברית ברשת האינטרנט.

## המוטיבציה
רוב המחקר האקדמי, הן ב"יד ושם" והן במוסדות אחרים עסק בעיקר בהיסטוריה של הגטאות הגדולים והמפורסמים (גטו ורשה, גטו וילנה, גטו לודז', גטו טרזיינשטט וכדומה). זאת, בעוד למעלה מ-1,000 גטאות קטנים לא נחקרו כלל באופן אקדמי שיטתי (להבדיל מספרי יזכור ויומנים אישיים).

מטרת יצירת האנציקלופדיה, שהחלה ב-2003, הייתה מחקר ותיעוד שיטתי של כל הגטאות ברחבי אירופה, עבודה מתמשכת שלא הסתיימה עם פרסום האנציקלופדיה. לפיכך הוחלט על פרסום מתמשך ומתעדכן באופן שוטף ברשת האינטרנט ופתיחתה, פרט לכלי לחוקרים, גם לעיון חופשי של הציבור הרחב, בהם בני משפחות ניצולים ובני הדור הצעיר.

## מקורות האנציקלופדיה והיקפה
האנציקלופדיה מבוססת על ריכוז של חומרים שנאספו באופן שיטתי מתוך מחקרים, עדויות ומסמכים ומידע היסטורי אודות למעלה מ-1,100 גטאות, בעיקר במזרח אירופה. אחת הבעיות המתודולוגיות בפיתוח האנציקלופדיה הייתה שאין בנמצא למעשה הגדרה מדויקת של "גטו". לפיכך הוחלט להתבסס על פנומנולוגיה (אוסף מאפיינים משותפים, שבהתקיימם יחד מעידים על המושג, שאינו מושתת על עיון תאורטי מקדים במונח, ואף לא על הדרך שבה השתמשו בו הנאצים) מתוך ניתוח החומרים ההיסטוריים. בעוד חלק מהגטאות, בעיקר בתחומי הכיבוש של מבצע ברברוסה, התקיימו רק שבועות ספורים או מספר חודשים לפני חיסולם ושליחת אסיריהם להשמדה, הרי בפולין ובליטא היו גטאות שפעלו במשך שנים. ברבים מהגטאות הקטנים שהתקיימו זמן קצר לא נותרו כל ניצולים והמידע על קיומם לוקט והוצלב מתוך מכתבים אישיים ומסמכים אחרים. חלק גדול מחומר זה היה במשך שנים נחלת ארכיונים בברית המועצות, שהיו נעולים לחוקרים מן המערב וחלק ניכר ממנו אבד או הושחת במהלך הזמן.

עורכי האנציקלופדיה מציינים כי חלק ניכר מהחומר מתבסס על עדויות ישירות של ניצולים, כפי שכונסו באנציקלופדיה של הקהילות היהודיות בהוצאת יד ושם, ושנעשה ניסיון לאמת מידע זה תוך הצלבתו עם חומר מחקרי אחר במידת האפשר, אך מטבע הדברים והזמן שחלף, לא כל מידע ניתן לאימות.

המידע בכל ערך כולל מידע כמותי וכרונולוגי, תיאור תנאי המחיה, פירוט ההנהגה היהודית (יודנראט, אם היה וכדומה) ודרכי ההתמודדות של הפרט. האנציקלופדיה מאורגנת תוך הפניות רבות לערכים מקבילים הן בתוכה (גטאות אחרים) והן במחקר הכללי (שמות אישים ועניינים).

## ארגון הערכים
כל הערכים כוללים את מיקום הגטו כולל קואורדינטות ואת כל השמות בהם נקרא במהלך המלחמה.

במידת האפשר, לפי כמות החומר המחקרי, מולאו לכל גטו גדול מספיק פרקים בנושאים: התקופה שלפני מלחמת העולם השנייה, הכיבוש הסובייטי (בהתאם להסכם ריבנטרופ–מולוטוב), הכיבוש הנאצי, הקמת הגטו, מוסדות הגטו וחיי היום-יום, מבצעי רצח ואקציות, מחתרת והתנגדות, מספר השורדים.

כמו כן מתלווים לערכים תצלומים, מפות, מסמכים ו-DVD ובו סרטים תיעודיים, המצורף למהדורה האנגלית.

## ראו גם
* גטאות בפולין הכבושה

## קישורים חיצוניים
* 
* אודות האנציקלופדיה 
* האנציקלופדיה באנגלית 
* 
* 

## הערות שוליים

*
קטגוריה:פרסומי יד ושם
קטגוריה:חקר השואה
גטאות
קטגוריה:ספרי עיון בנושא השואה
גטאות
קטגוריה:אנציקלופדיות אינטרנט
יחסי ישראל–קזחסטן

**יחסי ישראל–קזחסטן** הם היחסים הדיפלומטיים הרשמיים שמתקיימים בין מדינת ישראל לבין רפובליקת קזחסטן.

ב-10 באפריל 1992 שתי המדינות כוננו יחסים ביניהן בתחילה ברמת הקונסוליות, ובהמשך ברמת שגרירות מלאה. שגרירות ישראל בקזחסטן הוקמה באוגוסט 1992; היא נמצאה בתחילה בעיר אלמטי ועברה בשנת 2008 לאסטנה. שגרירות קזחסטן בתל אביב הוקמה במאי 1996. השגרירה הראשונה בישראל הייתה בירגאנים אייטימובה.

## היסטוריה
בשנים 1995 ו-2000 נערכו ביקורים רשמיים של נשיא קזחסטן נורסולטאן נזרבייב בישראל. ב-1995 (כשר חוץ) ו-2002 (כסגן ראש ממשלה) ביקר שמעון פרס בקזחסטן.

באוגוסט 2004 נפגש מזכיר המדינה של קזחסטן עם השגריר משה קמחי, כדי לדון בקשרים חברתיים וכלכליים בין המדינות והעברת שגרירות ישראל לבירה אסטנה.

באוקטובר 2006 הגיעה משלחת רשמית לישראל בראשות סגן ראש הממשלה הקזחי מקסימוב. באותה שנה התגלו נגיפי איידס בגופם של למעלה מ-100 תינוקות במחוז צ'ימקנט בדרום קזחסטן. שגרירות ישראל יזמה מבצע סיוע שנקרא "מבצע ידידות" והתנהל במהלך השנים 2006–2007 ובמסגרתו הגיעה משלחת רפואית לטיפול בתינוקות נשאי הנגיף ועל פי הצורך להטיסם לטיפול בארץ.

ביוני 2009 ביקר שמעון פרס כנשיא מדינת ישראל בקזחסטן.

בדצמבר 2011, שיגרה ישראל מאתר השיגור בייקונור בקזחסטן את הלוויין עמוס 5, וב-2013 את הלוויין עמוס 4.

ב-14 בדצמבר 2016 ביקר ראש הממשלה בנימין נתניהו בקזחסטן, כביקור ראשון של ראש ממשלה ישראלי במדינה, שבמהלכו נפגש עם הנשיא נזרבייב והשתתף בפורום עסקים קזחי-ישראלי באסטנה.

בינואר 2017 החליטה קזחסטן על ביטול הצורך בוויזה לתיירים ישראליים.

ב-6 בנובמבר 2025 הודיע נשיא ארצות הברית דונלד טראמפ כי קזחסטן צפויה להצטרף להסכמי אברהם. 

בפברואר 2026, חתמה חברת המים הלאומית מקורות על הסכם אסטרטגי עם קזחסטן להקמת תשתית מים במחוז טורקסטן הסובל מהיעדר השקעות, והיעדר תשתיות מודרניות. במסגרת ההסכם מקורות תפתח, תתפעל ותתחזק את מערכת המים האזורית על בסיס טכנולוגיות מתקדמות שפותחו בישראל. התוכנית כוללת שילוב טכנולוגיות מדידה וניטור, הקמת תשתית פיקוד ושליטה מרכזית והגנות סייבר. 

[250px|ממוזער|שמאל|[סמל קזחסטן בשגרירות קזחסטן בתל אביב]]

## סחר
המדינות מקיימות ביניהן יחסי מסחר הדוקים בתחום מערכות הגנה ומודיעין. באפריל 2009, הוועדה לביטחון לאומי של קזחסטן (ק.נ.ב) טען כי שר ההגנה הקזחי, קנה ביודעין ארטילריה ומערכות הגנה פגומות אשר יוצרו במפעלים ישראליים. קזימוראט מיירמנוב, סגן שר ההגנה, נעצר בהקשר לפרשה.

בשנת 2009 נחתם הסכם סחר בין ישראל וקזחסטן.

על פי מכון היצוא הישראלי היקף הסחר של ישראל מול קזחסטן הסתכם בשנת 2010 בכ-63 מיליון דולר (לא כולל חומרי אנרגיה), עלייה של כ-8.5% לעומת תקופה מקבילה בשנה שקדמה לה. יצוא הסחורות בשנה זו הסתכם בכ-62 מיליון דולר, עלייה של כ-10% בהשוואה לתקופה מקבילה אשתקד, עם זאת, נרשמה ירידה בהיקפי היצוא בהשוואה לשנים 2008 ו-2007. ייבוא הסחורות של ישראל מקזחסטן נמצא בירידה משנת 2008, ובשנת 2010 הסתכם בכ-300 אלף דולר, ירידה של כ-66% בהשוואה לתקופה מקבילה בשנת 2009.

## ראו גם

* יהדות קזחסטן
* שגרירות ישראל באסטנה

## קישורים חיצוניים

* ישראל- קזחסטן: יחסי סחר, באתר מכון היצוא

## הערות שוליים

*
Scream & Shout

"**Scream & Shout**" (בעברית: "**לצעוק & לצרוח**") הוא סינגל שהוקלט על ידי הזמר והראפ האמריקאי ויל.איי.אם ביחד עם הזמרת אמריקאית בריטני ספירס. השיר יצא לאור ב-20 בנובמבר 2013, על ידי חברת התקליטים אינטרסקופ רקורדס, כסינגל רביעי מתוך האלבום **'.

== רקע והוצאה ==
לאחר שספירס הקדישה שנה בקידום אלבום האולפן השביעי שלה ''[[Femme Fatale (אלבום)|Femme Fatale]]'' שייצא בשנת 2011, סגן נשיא הקידום של חברת התקליטים [[RCA רקורדס]], ג'ו ריצ'יטלי, אמר כי ספירס תצא לחופשה של שנה חופש מעסקי המוזיקה "להיות אמא ולהתחתן." מאוחר יותר במאי 2012, אושר כי ספירס תצטרף יחד עם הזמרת [[דמי לובאטו]] להיות כשופטת בעונה השנייה של התוכנית [[The X Factor (תוכנית טלוויזיה אמריקאית)|The X Factor]] ארצות הברית. ב-28 באוגוסט 2012, אישרה ספירס כי היא מקליטה חומר חדש עם ויל.איי.אם, ואמרה ברשת החברתית טוויטר, "לא יכולה לחכות שכולכם ישמעו את הסינגל הבא של @ iamwill בהשתתפותי." הם עבדו יחד שנה קודם לכן על שתי רצועות באלבומה ''Femme Fatale'', אחד מהם, שנקרא "Big Fat Bass", נכלל באלבום. השיר, שלפי השמועה נקרא "Sexy Sexy" באותה תקופה, עתיד לצאת באלבום של **', ב-15 באוקטובר 2012, ויל.איי.אם שינה את תאריך צאתו של האלבום לאחר שכמה רצועות הודלפו. לדבריו, "אני מנסה לסיים #willpower... ועכשיו בגלל כל ההדלפות שיש לי אני מקדם את האלבום אחורה כדי ליצור שירים חדשים...".

## רשימת רצועות

## קרדיטים וצוות
כל הקרדיטים שלהלן לקוחים מטיידל.
;**אתרי הקלטה**
* השיר הוקלט בחדר הכחול בהוגסטרטן, בלגיה.
* הקולות של ויל.איי.אם הוקלטו בדה רקורד פלנט בהוליווד, קליפורניה.
* הקולות של בריטני ספירס הוקלטו באולפן מאליבו במאליבו, קליפורניה.
* המיקסינג נעשה בדה רקורד פלנט בהוליווד, קליפורניה.
;**צוות**
* באסטו – הפקה, כלי מקלדת, תופים, תכנות מוזיקלי, כתיבה
* ויל.איי.אם – כתיבה, מפיק משני, קולות ראשיים, הנדסה מוזיקלית, קולות רקע, סינתיסייזר, בס, תכנות תופים, מוג בס
* טוליסה – כתיבה, קולות רקע
* ג'ין-באטיס – כתיבה
* דוד לוי – הפקה קולית
* דילן דרסדוב – מיקסינג
* בריטני ספירס – קולות ראשיים, קולות רקע

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ויל.איי.אם
קטגוריה:שירי בריטני ספירס
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אינטרסקופ רקורדס
דאפי (זמר)

**קוסטנדינוס קונטוסטבלוס** (באנגלית: **Costadinos Contostavlos**; נולד ב־11 ביוני 1987) או בשם הבמה שלו **דאפי** (באנגלית: **Dappy**) הוא ראפר בריטי.
דאפי נחשב כיום כאחד הראפרים המובילים והמוערכים ביותר בבריטניה.

## תחילת דרכו
דאפי נולד וגדל ברובע קמדן שבצפון לונדון. הוא גודל על ידי אביו ביירון קונטוסטבלוס שהיה מוזיקאי בהרכב המוכר Mungo Jerry. ב-12 באפריל 2007 ביירון נפטר.


בגיל 15 נזרק דאפי מבית הספר, אך הוא לא ויתר על לימודיו וחזר לבת הספר ואף קיבל ציון מצוין באנגלית וטוב מאוד בתעודה כללית של חינוך על יסודי במוזיקה.


כאשר אביו נפטר קיעקע דאפי על צווארו את הכיתוב "RIP dad" מבלי לציין את שם אביו, מאחר שדאפי לא מוכן לכנות את אביו בשמו לכן קורא לו "B" או "Uncle B". בזמן הוצאת אלבומם הראשון של ההרכב N-Dubz שבו דאפי נכלל ביחד עם
בת דודתו טוליסה וחברם ריצ'רד רואסון או בכינויו פייזר, הוחלט לשנות את שם האלבום מ-gainst All Odds לUncle B במחווה לאביו של דאפי, לאחר כשנה בהוצאת אלבומם השני נקרא האלבום gainst All Odds.

## קריירת מוזיקה
### האלבום הראשון-Bad Intentions
אלבום הסולו הראשון של דאפי יצא בשנת 2012 וכלל בתוכו את להיטיו הגדולים Rockstar בשיתוף הפעולה עם בריאן מיי, Good Intentions וNo Regrets.

## חיים אישיים
דאפי נעצר לאחר שנאשם בהתעללות בחברתו מימי התיכון ואימם של 2 בניו גינו ומיילו.

## קישורים חיצוניים
* 

קטגוריה:ראפרים בריטים
קטגוריה:זמרים בריטים
קטגוריה:אמנים בריטים הידועים בשם במה
קטגוריה:מתחרי האח הגדול (בריטניה)
קטגוריה:בריטים שנולדו ב-1987
רונה דורון

**רונה דורון** (נולדה ב-7 בדצמבר 1954) היא מעצבת תלבושות לקולנוע ולטלוויזיה, זוכת שבעה פרסי אופיר.

## ביוגרפיה
רונה דורון נולדה וגדלה עד הצבא בקריית היובל, ירושלים. לאביה ואמה הייתה חנות בגדים בירושלים שנהפכה אחר-כך לחנות הצעצועים של אחותה. בצעירותה חלמה להיות ציירת. בצה"ל שירתה בקיבוץ אייל במסגרת הנח"ל. בתום שירותה הצבאי הלכה ללמוד ציור בבית הספר לאומנות בעין הוד (1978-1975). בין מוריה היו מיכאל ארגוב, יצחק דנציגר, מיכאל גרוס, יוסף שאלתיאל. בשלב זה לא הייתה מוכנה לצייר כדי להתפרנס וחשבה לעסוק בעיצוב תפאורה (Art). היא הגיעה לראיון עבודה בטלוויזיה הישראלית, שם נקבע עתידה כשהופנתה לעסוק בעיצוב תלבושות. ברשות השידור עבדה בשנים 1980–1982, במחלקות: דת, דרמה, ילדים, שם למדה היבטים שונים של המקצוע.

סרט הקולנוע הראשון לו דורון עיצבה תלבושות היה "מבצע שטריימל", בבימויו של בני שוילי (1984), שצולם בירושלים. זוהי קומדיה שמתרחשת בישראל של שנות הארבעים. אבי נשר שצפה בסרט, אהב את עבודתה והזמינה לעצב תלבושות לסרטו "זעם ותהילה" (1985). הסרט עסק במחתרת הלח"י והיה משופע בתלבושות. בעקבות הסרט הזה עברה דורון לתל אביב. עד היום היא עיצבה תלבושות ללמעלה משישים סרטי קולנוע וללמעלה מעשרים סדרות ודרמות טלוויזיה.

מאז העשור הראשון של המאה העשרים ואחת החלה דורון לעצב תלבושות לסרטי תעודה של מוזיאונים רבים הסוקרים את ההיסטוריה של עם ישראל. בהם: מוזיאון הפלמ"ח, היכל הספר במוזיאון ישראל (סרט שמתאר את החיים של האיסיים), מוזיאון הרצל בירושלים, מוזיאון ההרודיון, "חמאם אל-באשה" בעכו (מצגת אור-קולית בשם "הבלן האחרון"), מוזיאון אסירי המחתרות - עכו, מרכז מורשת מנחם בגין בירושלים, הבית השרוף ברובע היהודי בעיר העתיקה בירושלים, פארק תמנע באילת, מוזיאון באר אברהם (נבנה כיום בבאר שבע) ומרכז המבקרים "תל שילה" בשילה.

## זכיות בפרס אופיר לעיצוב תלבושות
* 1994 – עץ הדומים תפוס
* 1996 – מרקו פולו 
* 2003  – סוף העולם שמאלה
* 2006 – שלוש אמהות 
* 2008 – איים אבודים 
* 2011 – ברקיע החמישי 
* 2024 – העיר הזאת

## מועמדויות לפרס אופיר לעיצוב תלבושות
* 1992 – מעבר לים
* 1993 – הגמל המעופף
* 1995 – לילסדה
* 1998 – סודות משפחה
* 2001 - אסקימו לימון: החגיגה נמשכת
* 2002 - המנגליסטים
* 2005 – ג'נאם ג'נאם
* 2005 - תחיה ותהיה
* 2006 - מכתבים לאמריקה
* 2006 - אדמה משוגעת
* 2008 – עץ לימון
* 2008 – אצבע אלוהים
* 2009 – עג'אמי
* 2010 – פעם הייתי
* 2010 – התגנבות יחידים
* 2016 - ישמח חתני

## פילמוגרפיה
### קולנוע וסרטים

### דרמות וסדרות טלוויזיה

## קישורים חיצוניים

* 
* 

קטגוריה:מעצבות ישראליות
קטגוריה:מעצבים ישראלים
קטגוריה:מעצבות תלבושות ישראליות
קטגוריה:מעצבי תלבושות ישראלים
קטגוריה:זוכי פרס אופיר: עיצוב תלבושות
קטגוריה:מעצבות במה ישראליות
קטגוריה:מעצבות אופנה ישראליות
קטגוריה:קריית היובל: אישים
קטגוריה:חברי גרעיני נח"ל
קטגוריה:ישראליות שנולדו ב-1954
קטגוריה:ישראלים שנולדו ב-1954
השרפה במועדון קיס

ממוזער|תמונות של חלק מקורבנות של השרפה בכניסה למועדון השרוף

**השרפה במועדון קיס** הייתה שרפה שפרצה במועדון בעיר סנטה מריה, ריו גראנדה דו סול, ברזיל ב-27 בינואר 2013. בשרפה נהרגו 242 איש ונפצעו 680.

## השרפה
השרפה פרצה בשעות הבוקר המוקדמות במועדון הלילה קיס בסנטה מריה, עיר אוניברסיטאית גדולה המונה כרבע מיליון איש. באותה עת שהו במועדון בין 1,000 ל־2,000 איש, מעל ומעבר לקיבולת החוקית של המועדון. המסיבה נערכה על ידי סטודנטים מהמחלקה לאגרונומיה באוניברסיטה. הלהקה שהופיעה הייתה להקת "גוריזדה פנדגואיירה".

על פי משטרת ברזיל השרפה החלה כשהלהקה הציתה זיקוקים כחלק מהופעתה. האש התפשטה במהירות במקום לאחר ששכבת הקצף לבידוד אקוסטי שבתקרה הוצתה. דלת הכניסה הייתה נעולה מה שגרם לצפיפות וקשיים להימלט. נראה שמנוסת הבהלה שארעה בעקבות השרפה כמו גם מחסור ביציאות חירום ובכיוון אליהן תרמו למספר הרב של הנפגעים שרבים מהם נפגעו משאיפת עשן. רוב הנפגעים היו בגילים 16–20.

עיריית סנטה מריה הכריזה על 30 ימי אבל לזכר הנספים.

## קישורים חיצוניים

*
*
*

## הערות שוליים

קטגוריה:אסונות בברזיל
קטגוריה:שרפות
קטגוריה:ריו גראנדה דו סול
קטגוריה:ברזיל: היסטוריה
קטגוריה:אסונות ב-2013
קטגוריה:2013 בברזיל
משה צבי מסאווראן

רבי **משה צבי גוטרמן מסאווראן** (תקל"א/תקל"ה – כ"ה בטבת תקצ"ח). היה מייסד חסידות סאווראן.

## ביוגרפיה
נולד בשנת ה'תקל"ה לרבי שמעון שלמה גוטרמן **המגיד מסאווראן**. נישא לבתו של רבי דוד מסטפין. היה תלמידם של הסבא משפולי, רבי ברוך ממז'יבוז' ורבי לוי יצחק מברדיצ'ב, כמו כן נסע לאוהב ישראל מאפטא. לאחר פטירת הרב מאפטא עמד בראשות כולל ווהלין שבטבריה. הוא נערץ הן בציבור החסידי והן בציבור הלא חסידי בגלל גדלותו בתורה ותפילה ובגמילות חסדים, ובשל קדושתו חכמתו ומופתיו. בסוף ימיו היה לגדול אדמור"י אוקראינה בדורו ואלפים היו מחסידיו שבינם היו הן עשירים והן עניים הן אדמורי"ם ורבנים והן פשוטי עם. הוא הצטיין במנהיגותו ששילבה בין שני מוטיבים שנראים קצת מנגדים. מצד אחד חסד ורחמים כלפי החלשים והעניים ורצון להרבות שלום בעולם כאשר רבים מתייעצים איתו בענייני מחלוקות ופשרות, ומצד שני תביעה לאמת ולכנות בלי פשרות וללא משא פנים לאף אדם, מידה זו הכניסה אותו בעל כורחו להרבה מחלוקות ומלחמות בחייו. החריפה שבמחלוקותיו הייתה בסוף ימיו כנגד חסידות ברסלב, בספר "ימי התלאות" של רבי אברהם חזן מסופר כי שלח מכתבים לכל העיירות שסביבו "לדחפם ולהומם". פרופ' רפאל מאהלר משער כי "רדיפות הברסלבים בידי חסידי סאווראן עלו באכזריותם על כל רדיפות החסידים בידי המתנגדים במאה הקודמת (המאה ה-19)".

כיהן כרב בברדיצ'ב ממנה עבר לסאווראן שבפודוליה. בסוף ימיו עבר לצ'צ'לניק עקב מגפה שפרצה בסאווראן.

נפטר בכ"ה בטבת תקצ"ח. רבי מרדכי חיים סלאנים היה מספר שמקובל בידו שבסתימת הגולל על רבי משה צבי התרחשה רעידת אדמה שהורגשה בכל העולם (הכוונה לרעידת האדמה בורנצ'אה של 1838, שאכן הייתה למחרת הפטירה והורגשה במדינות רבות במזרח אירופה). בנו רבי שמעון שלמה מילא את מקומו כאדמו"ר השני בשושלת.

דברי תורתו הודפסו בספר "ליקוטי שושנים" על ידי תלמידו רבי עזריאל דוב הלוי אב"ד קראסן.

## משנתו
הדגיש בקרב חסידיו את עיקרי החסידות שקיבל מרבו מברדיטשוב בהם: התפילה בהתלהבות, ההתקשרות לצדיק אמת, וההכנעה והשפלות. וכך היה חוזר רבי מרדכי חיים סלאנים בשמו: ש'חצות לילה' פירושו כך: כשיהודי הולך באמצע היום ברחוב ונזכר שישנו בורא לעולם, ומתחזק בזה ברוחניות, בזה הוא חוצה ומבקיע ומאיר את החשכות.

## יחס מאת רבני דורו
רבני דורו רחשו לו כבוד רב. רבי שמואל מקמינקא אמר שבדורו (סביבות התק"פ, 1820) צדיק הדור הוא הרב מאפטא ומנהיג הדור הוא רבי משה צבי מסאווראן. גם רבי נתן מברסלב שנרדף על ידו פנה אליו בתוארי כבוד:

## צאצאיו
*רבי שמעון שלמה גוטרמן מסאווראן (נפטר בח' בתמוז תר"ח), חתנו של רבי אברהם מסקווירא בן רבי אהרן מטיטיוב, ממלא מקום אביו באדמו"רות בצ'צ'לניק.
*מרת פייגא אשת רבי ישראל (חותנם של רבי משולם זוסיא השיל מזינקוב, ורבי יוסף אלתר מקוסוב ורבי יהודה אריה מבאהפלי צאצא של רבי מנחם נחום מצ'רנוביל).

## קישורים חיצוניים
* 
;מספריו
* ספרו ליקוטי שושנים באתר היברובוקס
;סיפורים
* סיפורים ממנו באתר אשלג
* 

## הערות שוליים

קטגוריה:אדמו"רי סאווראן
קטגוריה:רבנים אוקראינים
קטגוריה:ברדיצ'ב: רבנים
קטגוריה:נפטרים ב-1838
אברהם רובינשטיין

**אברהם רובינשטיין** (נולד בל' בסיוון תשי"ח, 18 ביוני 1958) הוא פוליטיקאי חרדי שכיהן כראש עיריית בני ברק. בנוסף, מכהן כמזכיר מועצת גדולי התורה של דגל התורה.

## ביוגרפיה
נולד לזאב ושרה רובינשטיין וגדל בבני ברק. למד בישיבת אור ישראל בפתח תקווה ולאחר מכן בישיבת פוניבז'. נישא ליהודית אלפא, נינת הרב מאיר קרליץ. לאחר נישואיו למד בכולל חזון איש.

בשנות ה-80 היה ממקימי בית הכנסת "נחלת משה" בבני ברק. הוא משמש כגבאי הראשי של בית הכנסת וביוזמתו הפך המקום למרכז לשיעורי תורה. כמו כן הוא מנהל את רשת הכוללים "נחלת משה" שהסניף המרכזי שלה שוכן בבית כנסת זה ומונה מאות אברכים.

רובינשטיין חבר מזכירות מפלגת דגל התורה. בסוף שנות ה-90 מונה למזכיר מועצת גדולי התורה של דגל התורה. במסגרת תפקיד זה ביצע שליחויות שונות והעברת מסרים בין רבני דגל התורה. הוא גם חבר הנהלת החינוך העצמאי וחבר הנהלת קרן השביעית, המסייעת באופן כלכלי לחקלאים שומרי שביעית.

בשנת 1998 נבחר למועצת עיריית בני ברק מטעם דגל התורה. בשנת 2004 התמנה לסגן ראש העיר ובפברואר 2013, עם התפטרותו של ראש עיריית בני ברק יעקב אשר שנבחר כחבר הכנסת ה-19 מטעם רשימת יהדות התורה, נבחר רובינשטיין על ידי מועצת העירייה לראשות העיר, עד לעריכת הבחירות לרשויות המקומיות. בנובמבר 2013, לאחר בחירת חנוך זייברט לראש העירייה, שב רובינשטיין לכהן כסגן ראש העיר.

רובינשטיין היה מקורב לרב חיים קניבסקי. הרב קניבסקי המליץ על רובינשטיין כמועמד להחליף את אשר, ובמכתב לרב אהרן ליב שטינמן כתב: "נראה לעניות דעתי שהאיש המתאים להיות ראש העיר הלא הוא ידידנו הרב אברהם רובינשטיין, כי הוא שואל כל דבר ועושה ככל אשר מורים לו והוא מאוד אהוב על הבריות". ב-2010 נוצר בין השניים גם קשר משפחתי: בנו של רובינשטיין נישא לנכדת הרב קניבסקי, בת בנו הרב שלמה, ראש ישיבת קריית מלך.

בבחירות שהתקיימו ב-30 באוקטובר 2018 קיבל רובינשטיין כ-82% מהקולות ונבחר לראשות עיריית בני ברק. הוא נכנס לתפקידו ב-20 בנובמבר 2018.

ביולי 2021 פרסם שחלה סרטן.

לקראת בחירות לרשויות המקומיות בשנת 2023 הודיע על פרישה מהחיים הפוליטיים.

## קישורים חיצוניים

* 
* 
* 
*  העיר בני ברק בגשמיות וברוחניות ובעניין ניהול עיר ע"פ ההלכה ודעת תורה, לצפייה באתר "בינינו"

## הערות שוליים

קטגוריה:בוגרי ישיבת אור ישראל לצעירים
קטגוריה:בוגרי ישיבת פוניבז'
קטגוריה:ראשי רשויות מקומיות מטעם דגל התורה
קטגוריה:מזכירי מועצת גדולי התורה
קטגוריה:ראשי עיריית בני ברק
קטגוריה:ראשי עיריות חרדים
קטגוריה:ישראלים שנולדו ב-1958
סיפורי גוגי

"**סיפורי גוגי**" הוא ספר מאת אורי פינק המאגד מספר סיפורי קומיקס שפרסם פינק במעריב לנוער ובעיתון זבנג!. הספר יצא בהוצאת כתר ספרים בשנת 2005 ומכיל 108 עמודים.
 
הסיפורים, המתארים את חייהם של היוצר ומשפחתו מבוססים, ע"פ רוב, על דברים שקרו באמת. "גוגי" היא למעשה ענבר, בתו הבכורה של אורי ומלבדה מופיעה גם יעל, הבת הצעירה. השתיים הופיעו בסיפור החל מגילאים צעירים ועודן מופיעות, לאחר שגדלו. במקור הקומיקס הופיע כספין אוף של הקומיקס של זבנגלה, כשענבר הוצגה כבת הזקונים של המשפחה של גל.  

## קישורים חיצוניים
* רצועת קומיקס אחת מסיפורי גוגי באתר זבנג!
* 
* ביקורת על הספר באתר ISF

קטגוריה:קומיקס ישראלי
קטגוריה:אורי פינק
סנטה מריה (ברזיל)

**סנטה מריה** (בפורטוגזית: **Santa Maria**) היא עיר אוניברסיטאית במדינת ריו גראנדה דו סול, בדרום ברזיל. אוכלוסייתה מונה כ-270,000 תושבים ושטחה 1,823 קמ"ר. חשיבות העיר נובעת מהאוניברסיטה הפדרלית סנטה מריה השוכנת בה וכן מספר אוניברסיטאות וקולג'ים פרטיים, לפיכך אוכלוסיית העיר צעירה ורבים בה הסטודנטים, המשפיעים על אופייה. כמו כן שוכן בה בסיס צבאי גדול ובסיס של חיל האוויר הברזילאי. רוב כלכלת העיר מבוססת על מסחר ושירותים, התעשייה בה מצומצמת ולכן זיהום האוויר נמוך. אקלים העיר סובטרופי גשום. העיר היא דיוקסיה (בישופות) של הכנסייה הקתולית.

## היסטוריה
העיר נוסדה על בסיס מחנה של הוועדה לקביעת הגבול בין שטחי פורטוגל וספרד (כיום גבול ברזיל-אורוגוואי) שהוקם באזור ב־1797. ב־1828 התמקמו במקום שכירי חרב מגרמניה שנשכרו להילחם במלחמת ארגנטינה–ברזיל והחליטו להישאר במקום, תוך הפיכתו למוקד של קולוניאליזם גרמני. ב־1857 הוכרזה סנטה מריה כעיר.

ב־1902 התגלה בעיר מאובן של דינוזאור מסוג Rhynchosaur, אחד הראשונים שהתגלו ביבשת דרום אמריקה. העיר הפכה למרכז פלאונטולוגי ובה 20 אתרי מאובנים.

ב-27 בינואר 2013 פרצה במועדון קיס בעיר שרפה בה נספו 233 איש, רובם סטודנטים בגילי 16–20 ונפצעו 130.

## קישורים חיצוניים

* 

* 

קטגוריה:ריו גראנדה דו סול: ערים
קטגוריה:יישובים שהוקמו ב-1857
יחיאל

**יחיאל** הוא שם פרטי, שם משפחה ושם מושב.

קטגוריה:שמות פרטיים עבריים לגברים
קטגוריה:שמות משפחה עבריים
יששכר (פירושונים)

קטגוריה:שמות פרטיים עבריים לגברים
קטגוריה:שמות משפחה עבריים
שטרנברג

**שטרנברג** הוא שם משפחה ממקור גרמני (Starnberg או Sternberg).

קטגוריה:שמות משפחה אשכנזיים
קטגוריה:שמות משפחה גרמניים
פאולוס אורוסיוס

**פאולוס אורוסיוס** (בלטינית: **Paulus Orosius**, בערך 375 - אחרי 418) היה כומר והיסטוריון היספני, תאולוג ותלמיד של אוגוסטינוס הקדוש.
## חייו
ייתכן כי נולד בברקארה אוגוסטה, הידועה בימינו כעיר בראגה בצפון פורטוגל, בזמנו בפרובינקיה "גאלקיה".
זמן הלידה המדויק שלו אינו ידוע. מסעותיו להיפו רגיוס, בה נפגש עם אוגוסטינוס, ולאלכסנדריה, בה התוודע להירונימוס, הטביעו את חותמם על חייו ודרכו האינטלקטואלית.

אורוסיוס לא רק שדן עם אוגוסטינוס בסוגיות תאולוגיות, אלא השתתף בכתיבת ספרו "עיר האלוהים".
בשנת 415 יצא למסע לירושלים על מנת לפגוש שם מלומדים נוצרים אחרים. באותה הזדמנות לקח חלק בוועידה שהתכנסה בירושלים והופקדה עליו האחריות על הובלת שרידיו של סטפן הקדוש. גם זמן מותו אינו ודאי, אולם נראה כי נפטר אחרי שנת 418, כשסיים את חיבור אחד מספריו ולפני שנת 423.

אורוסיוס כתב בסך הכל שלשה ספרים, כשהחשוב בהם היה "שבעת ספרי ההיסטוריה נגד הפגנים" (Historiarum Adversum Paganos Libri VII), הנחשב לספר בעל השפעה רבה ביותר על ההיסטוריוגרפיה בתקופה שבין ימי הקדם ובין ימי הביניים, וגם כן לחשוב בספרים שנכתבו בהיספניה.
הספר הוא סיפור היסטורי שהתמקד בעמים הפגניים מקדמת דנא ועד לתקופתו.
ההיסטוריה נגד הפגנים הייתה אחד ממקורות המידע העיקריים בנוגע לימי הקדם וששימשו מאוחר יותר את מלומדי הרנסאנס.
שיטתו השפיעה על היסטוריונים רבים שקמו אחריו.
החיבור הוא קיצור ההיסטוריה העולמית, והוא נסמך על חיבוריהם של היסטוריונים רומים, כמו טיטוס ליוויוס, טקיטוס וסווטוניוס. הוא נכתב בעידודו של אוגוסטינוס, להשלמת ספרו "על עיר האלוהים". זהו חיבור אפולוגטי, שמנסה להוכיח שהאנושות סבלה הרבה יותר לפני לידת הנצרות.

## קישורים חיצוניים

* Orosius' ''Historiarum Adversum Paganos Libri VII'' ב"ספריה הלטינית"
* ''A History, against the Pagans'' באנגלית
* Opera Omnia מתוך Migne Patrologia Latina עם מראה מקום
* אוסף קישורים על אודות אורוסיוס - באתר בחיאלדין
* 
* 

## הערות שוליים

קטגוריה:כמרים
קטגוריה:היסטוריונים מימי הביניים
קטגוריה:פילוסופים נוצרים
קטגוריה:ילידי 375
קטגוריה:נפטרים ב-420
לודי

**לודי** (באנגלית: **Lodi**) היא עיר במחוז לומברדיה שבצפון איטליה, על גדתו הדרום-מערבית של נהר אדה. העיר היא בירתה של פרובינציית לודי.

## היסטוריה

ממוזער|תיאור הקרב של לודי
לודי הייתה כפר קלטי, ומיקומה היה בעמדה חשובה על דרך רומית חיונית שחצתה את הנהר אדה.

לודי הפכה למרכז דוכסות במאה ה-3 והבישוף הראשון שלה, בסיאנוס הקדוש, הפך לקדוש הפטרון של העיר.

מאז תחילת המאה ה-11 לערך, לודי הייתה קומונה חופשית והיוותה יריבה להוטה לעיר מילאנו החזקה ממנה, אך בשנת 1111 החריבו המילאנזים את העיר. בשנת 1158, פרידריך הראשון בנה את לודי הנוכחית כמספר קילומטרים מזרחית ללודי העתיקה.

החל מהמאה ה-14 לודי נשלטה בידי משפחת ויסקונטי, שבנתה כאן טירה. ב-1423, האנטי-אפיפיור יוחנן העשרים ושלושה השיק את הבולה האפיפיורית שכינסה את ועידת קונסטנץ מהדואומו של לודי. הוועידה סימלה את סופו של הקרע המערבי.

ב-1454 נציגים מכל רחבי איטליה באו ללודי וחתמו על ההסכם הידוע גם בתור הסכם לודי במטרה לאחד את איטליה, אך ההסכם הופר ב-1482 כשוונציה והאפיפיור נלחמו נגד מילאנו.

מאז העיר נשלטה בידי בית ספורצה, צרפת, ספרד ואוסטריה. בשנת 1786 הפכה העיר לבירה של פרובינציה שבשנים 1815–1859 כללה את העיר קרמה.

ב-10 במאי 1796 נפוליאון בונפרטה ניצח את הצבא האוסטרי בקרב לודי. במחצית השנייה של המאה ה-19, לודי החלה להתרחב מחוץ לחומות העיר.

## אתרי תיירות
ממוזער|התקרה של כנסיית הבתולה הקדושה המוכתרת
* *פיאצה דלה ויטוריה*, שנחשבת לאחת הכיכרות הנאות באיטליה על פי מועדון התיירות האיטלקי. הכיכר, המקושטת באכסדרות מכל ארבעת צדדיה, כוללת את הדואומו ואת בית העירייה של לודי.
* *פיאצה ברולטו* עם שיש ורונה המתוארכת למאה ה-14.
* כנסיית הבתולה הקדושה המוכתרת, שנחשבת לאחת מיצירות המופת של הרנסאנס הלומברדי.
* כנסיית סן פרנצסקו, שנבנתה בין השנים 1280–1307.
* כנסיית סן לורנצו, שיש בה שני מעברים ופרסקאות מאת קליסטו פיאצה.
* כנסיית סנטה מריה מגדלנה היא הדוגמה הטובה ביותר לאדריכלות בארוקית בלודי. המבנה הרומנסקי המקורי נבנה ב-1162, אך שוחזר במאה ה-18.
* כנסיית סנט אגנס מהמאה ה-14, בסגנון גותי לומברדי.
* הכנסייה של *סן פיליפו נרי* בסגנון הרוקוקו.
* ארמון הבישוף שנבנה במקור בימי הביניים אך שוחזר במאה ה-18.
* כנסיית סן כריסטופורו.
* טירת בית ויסקונטי, שעכשיו הרוסה באופן חלקי.
* *פלאצו מוזניקה* (המאה ה-15).

## ערים תאומות
* 
* 
*  
* 

## קישורים חיצוניים

* 
* 

קטגוריה:לומברדיה: ערים
יואל ליבה

** יואל ליבה (יואל לי)** (נולד ב-1952) הוא שחקן ומפיק ישראלי, בוגר להקת גייסות השריון.

## ביוגרפיה

בגיל 12 שיחק כאוליבר טוויסט בהבימה. היה חבר במקהלת צדיקוב ובלהקת הנוער העובד. בלהקת גייסות השריון השתתף בתוכנית דיסקוטנק, שבה היו חברים בין השאר דורון נשר ויעקב נווה, ובתוכנית שיר יון הרצל. למד בבית ספר למשחק 3 שנים בלונדון ו- 3 שנים בארה”ב. שיחק בסקאלה דה מילנו באיטליה. לאחר מכן שיחק בהצגות ”שלכם בפאניקה” בתיאטרון של תיאטרון אברהם דשא (פשנל), “עסק משפחתי” בתיאטרון הבימה, והמחזמר "כמו ציפורים" מאת יוסי בנאי. השתתף גם בהצגה עוץ לי גוץ לי בהפקתו של אברהם דשא (פשנל). השתתף בסרטים  פנטזיה על נושא רומנטי, מקום ליד הים, הקרב על הוועד, חמש חמש, יוצאים קבוע, מסע אלונקות, מניו יורק באהבה ועוד. 

בשנת 1999 גילם בתוכנית בשידור חוקר את דמות הנוכל רונן בר שירה, נוכל המתפרנס מביצוע תרגילי עוקץ על נשים, בתי עסקים, מוסדות ציבור ובתי ספר. במהלך השנים גילם ליבה מספר רב של דמויות בשחזורים המלווים את התוכנית, עד לירידתה משידור בשנת 2004.

בשנים האחרונות עובד ליבה בארגון האמנים אמ"י. יזם והפיק עשרות אירועי הצדעה, בהם לזמרת המנוחה דינה גולן, יוסי גרבר, אורנה פורת ואברהם מור, וכן אירועי אמי להצדעה לאמן הוותיק, המתקיימים מדי שנה בהיכל התרבות פתח תקווה.

## קישורים חיצוניים

* יואל ליבה במאגר השחקנים הבמה
* 

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:חברי מקהלת צדיקוב
קטגוריה:חברי להקת גייסות השריון
קטגוריה:ישראלים שנולדו ב-1952
קרפלד

**קרפלד** (בגרמנית: **Krefeld**) היא עיר במדינת נורדריין-וסטפאליה שבגרמניה. העיר נמצאת מערבית-צפונית לדיסלדורף, מעט מערבית מנהר הריין.

העיר מכונה "עיר הקטיפה והמשי". אף על פי שככלל תושבי גרמניה כיום דוברי הוך דויטש, תושבי העיר דוברים גם גרמנית תחתית.

## היסטוריה
מקור העיר הוא במחנה לגיון רומי בשם "גלדובה" (כיום אחד מרבעי העיר, בשם גאלאפ). העיר עצמה מאוזכרת לראשונה בשנת 1105 בשם "קרינבלדה".

קרפלד החלה לצמוח במהלך המאה ה-17, לאחר שניצלה ממאורעות מלחמת שלושים השנים. בגלל גידול האוכלוסייה המהיר, בשנת 1683 עזבה קבוצה של שלושים משפחות מנוניטים את העיר, חצו את האוקיינוס האטלנטי והקימה את המושבה גרמנטאון, שכיום מוכרת בשם פילדלפיה שבפנסילבניה.

לאחר מותו של ויליאם השלישי, מלך אנגליה בשנת 1702, עברה קרפלד לידי ממלכת פרוסיה. הקרב על קרפלד אירע בשנת 1758, במהלך מלחמת שבע השנים. בעת המלחמות הנפוליאוניות נכבשה קרפלד בידי צרפת והפכה לחלק מהקיסרות הראשונה, עד קונגרס וינה ב-1815. בשנת 1872 קרפלד הפכה לעיר עצמאית, בתוך פרוסיה הריינית. בשנת 1918 הפכה לבסיסו של הצבא הבלגי במהלך כיבוש ארץ הריין. העיר הפכה לחלק ממדינת נורדריין-וסטפאליה לאחר מלחמת העולם השנייה.

העיר מתחלקת ל-18 רבעים, וכיום (2012) מתגוררים בה 234,396 תושבים. שטח העיר הוא 137.68 קמ"ר.

## יהודי קרפלד
בעת הקמת הקונסיסטוריה המרכזית של יהודי צרפת ב-1808, הוקמה בקרפלד (שאז הייתה חלק מצרפת) אחת מן הקונסיסטוריות המחוזיות. כראש הקונסיסטוריה וכרב העיר מונה הרב יהודה לייב קארלבורג. הרב קארלבורג המשיך לכהן כרב העיר גם לאחר חזרת העיר לשלטון פרוסיה, עד 1835.

## ספורט
קבוצת הכדורגל אורדינגן 05 משחקת באצטדיון גרוטנבורג-שטדיון ברובע אורדינגן בקרפלד. עיקר הצלחתה של קבוצה זו היה בשנות ה-80, ונכון לשנת 2020 היא משחקת בליגה הגרמנית השלישית.

## תושבים מפורסמים
*רודי דורנבוש (1942 - 2002) - כלכלן
*מקס אוגוסט צורן - מתמטיקאי
*בליינד גארדיאן - להקת מטאל
*יוזף בויס - אמן

## קישורים חיצוניים

* 

* 

*
קטגוריה:נורדריין-וסטפאליה: ערים
הקרב על קרפלד

**הקרב על קרפלד** הוא קרב שהתחולל ב-23 ביוני 1758 בין הצבא הפרוסי-הנובראי והצבא הצרפתי במהלך מלחמת שבע השנים.

את הצבא הפרוסי-הנובראי הוביל הדוכס פרדיננד, ומולו עמד הצבא הצרפתי בפיקוד לואי, רוזן קלרמונט. הצבא הפרוסי הסיג את הכוחות הצרפתיים אל מעבר לנהר הריין. כוחותיו של פרדיננד חצו את הנהר, ואיימו להתקיף את הצבא הצרפתי.

קלרמונט שזה עתה קיבל את הפיקוד על הצבא, השתדל להשיג יתרון על פני פרדיננד המאיים, והורה לחייליו לתפוס קו הגנתי לאורך הנהר, המהווה מכשול טבעי, דבר שיתן לחייליו יתרון בקרב.

חייליו של פרדיננד תקפו את צידו השמאלי של המחנה הצרפתי במהלך ארוחת הצהרים, כשמפקדם לא היה מוכן למתקפה, דבר שגרם לכך שהגדוד השמאלי נתפס בעודו אינו מוכן. עם זאת מפקד הגדוד לא איבד את עשתונותיו והורה על נסיגה, כך שיחסית הצבא הצרפתי יצא בנזקים קלים.

לאחר המפלה, קלרמונט התפטר מתפקידו כמפקד הצבא, והוחלף על ידי לואי ז'ורז' אראזם דה קונטאד.

## קישורים חיצוניים

קטגוריה:קרבות
קטגוריה:קרפלד
קטגוריה:המאה ה-18
קרפלד
פופאי ובנו

**פופאי ובנו** (באנגלית: **Popeye and Son**) היא סדרת אנימציה אמריקאית בת 13 פרקים שהופקה לטלוויזיה בשנת 1987 עבור רשת CBS.

זו הייתה סדרת האנימציה השלישית המבוססת על הקומיקס של פופאי. כמו כן זו הייתה סדרת האנימציה האחרונה שהופקה על בסיס הקומיקס של פופאי.

בישראל הסדרה שודרה בערוץ 2 ובערוץ ג'וניור בדיבוב עברי.

## תקציר העלילה
פופאי וחברתו אוליב נשואים כעת ויש להם בן בשם פופאי ג'וניור אשר ירש את היכולת של פופאי לצבור כוח על-אנושי מאכילת תרד. כמו כן יריבו הנצחי של פופאי בלוטו נשוי כעת גם כן ויש לו בן בשם טנק. שתי המשפחות מתגוררות באתר נופש יוקרתי בשם סוויט הייבן השוכן בקרבת הים. הילדים שונאים זה את זה כפי שהוריהם שונאים זה את זה.

ג'וניור מתלווה פעמים רבות לאביו בהרפתקאות נועזות. ג'וניור נאלץ לאכול תרד במקרי-חירום כפי שעושה אביו למרות שהמאכל שנוא עליו.

## הערה
סוויפי הוא בנו המאומץ של פופאי. ג'וניור איננו בן מאומץ והוא נולד לפופאי ואוליב.

## קישורים חיצוניים

* 

## הערות שוליים

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 1987
קטגוריה:האנה-ברברה
קטגוריה:פופאי
Engadget

**Engadget** הוא בלוג טכנולוגיה, המפרסם ידיעות טכנולוגיות באופן יומיומי. אתר זה מופיע בשפות: אנגלית, גרמנית, ספרדית, סינית מסורתית, סינית פשוטה, יפנית, פולנית וקוראנית.

## היסטוריה
Engadget הוקם על ידי אחד ממקימי האתר "גיזמודו", פטר רוג'ס. Engadget הייתה חברה ברשת בלוגים אשר AOL רכשו ב-2005, מאז האתר ברשות החברה.

ב-21 במרץ 2011, פרש יהושוע טופולסקי מתפקידו כעורך האתר והודיע כי הוא מוריש את תפקידו כעורך לטים סטיבנס. ב-15 ביוני 2013, הודח טים סטיבנס מתפקידו כעורך האתר על ידי AOL, סיבות הדחתו עדיין לא ברורות. AOL מינו את מארק פרטון מהאתר "gdgt" כעורך האתר.

## אפליקציה
ב-30 בדצמבר 2009, שחרר האתר את האפליקציה הראשונה שלו למכשירי האייפון והאייפוד טאצ'. האפליקציה בשביל מערכת ההפעלה WebOS שוחררה ב-1 בינואר 2010, בטענה שזוהי האפליקציה ה-1,000 בחנות האפלקציות של WebOS. כשבוע לאחר מכן, ב-8 בינואר 2010, שוחררה אפליקציה בשביל מערכת ההפעלה של בלאקברי. אפליקציה בשביל מערכת ההפעלה אנדרואיד, שוחררה ב-25 במרץ 2010. ב-15 בדצמבר 2010, התאים האתר את אפליקציית האייפון והאייפוד טאצ' גם למכשיר האייפד. מאוחר יותר, ב-28 ביולי 2011, התאים האתר גם את אפליקציית האנדרואיד לטאבלטים הפועלים של מערכת ההפעלה אנדרואיד. לאחר שחרורן של אפליקציות אלו, לאתר הייתה אפליקציה כמעט לכל מערכת הפעלה ניידת. האפליקציה מאפשרת לקרוא כתבות, לשתף כתבות באמצעות פייסבוק, טוויטר או בדואר אלקטרוני.

## קישורים חיצוניים

* 

* הבלוג 
* 

קטגוריה:בלוגים
קטגוריה:בלוגים באנגלית
קטגוריה:אתרי אינטרנט שהושקו ב-2004
קתרין ארב

**קתרין אלזבת' ארב** (באנגלית: **Kathryn Elsbeth Erbe**; נולדה ב-5 ביולי 1965) היא שחקנית אמריקאית, הידועה בעיקר בשל תפקידה כבלשית אלכסנדרה אימז בסדרה חוק וסדר: כוונה פלילית, סדרת בת של חוק וסדר.

## קורות חייה
ארב נולדה כילדה הבכורה מבין שלושה ילדים בניוטון, מסצ'וסטס. אמה, אליזבת מגנרלי, הייתה סגן נשיא של חברה לניהול בבוסטון, ואביה, ד"ר ריצ'רד ארב, היה גנטיקאי רפואי באוניברסיטת באפלו.

ארב בוגרת אוניברסיטת ניו יורק לשנת 1989. היא הייתה נשואה בעבר לשחקן טרי קיניי, ולשניים יש יחד שני ילדים.

## קריירה
בעודה סטודנטית לתואר ראשון באוניברסיטת ניו יורק, ארב לוהק כבתו של לין רדגרייב בקומדיית המצבים "מרק עוף" (Chicken Soup). בעקבות הסדרה, היא הפכה לחברה בחברת התיאטרון "Steppenwolf" בשיקגו וככבה ברבות מההפקות שלהם, ביניהן "חשמלית ושמה תשוקה", "קללת המעמד המורעב", "העניין שלי באהבה", ו"ענבי הזעם"- שהוצג במשך 6 חודשים וזכה בפרס טוני בשנת 1990 למחזה הטוב ביותר. ארב הרוויחה מועמדות לפרס טוני בשנת 1991 על גילום דמותה של מרי במחזה "המהירות של חושך", שנכתב על ידי סטיב טסיך. היא גם הופיעה בהפקות בכורה עולמיות רבות של מחזאים כגון טום דונאי ואלכס גרסטן.

ארב ככבה בכמה סרטים, כולל "מה הסיפור שלך בוב?", "מערבבי ההדים" ו"עשירים באהבה". היא שחקה את דמותה של אשתו השנייה של דייוויד קרוזו, אסיר לשעבר, במותחן הפשע "נשיקת המוות". היא מוכרת כשירלי בלינגר בסדרה אוז מאת HBO, שזכתה לשבחים רבים. היא שיחקה בתפקיד אורח בסדרה רצח מאדום לשחור בשנת 1997.

משנת 2001 ועד תחילת 2010 היא ככבה כבלשית אלכסנדרה אימז בסדרה של רשת NBC חוק וסדר: כוונה פלילית, לצד וינסנט ד'אונופריו. באביב של שנת 2010, ארב וד'אונופריו עזבו שניהם את הסדרה. עם זאת, בחודש ספטמבר 2010 הוכרז כי ד'אופונוריו עומד לחזור לעונה ה-10 והאחרונה של חוק וסדר: כוונה פלילית. קתרין ארב הסכימה לחזור ולגלם את תפקיד הבלשית אימז לשמונה פרקים של העונה האחרונה של הסדרה, והצטרפה לווינסנט ד'אופונוריו, שכבר הסכים לחזור ולגלם את תפקיד הבלש רוברט גורן. "אנחנו נרגשים שקתרים ארב חוזרת לגלם את הבלשית אימז, השילוב המושלם על ד'אופונוריו בתפקיד הבלש גורן", אמר נשיא התכנות המקורי של ארצות הברית- ג'ף ווכטל. "עכשיו יש לנו את הצוות הסופי לקראת העונה האולטימטיבית והאחרונה של התוכנית המדהימה הזו."

## פילמוגרפיה

## קישורים חיצוניים

קטגוריה:אמריקאים ילידי מסצ'וסטס
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:בוגרות מכון לי סטרסברג לתיאטרון ולקולנוע
קטגוריה:בוגרי מכון לי סטרסברג לתיאטרון ולקולנוע
קטגוריה:חוק וסדר
קטגוריה:אמריקאיות שנולדו ב-1965
קטגוריה:אמריקאים שנולדו ב-1965